CELEX: 31984R1220
Language: hr
Date: 1984-04-30 00:00:00
Title: Uredba Komisije (EEZ) br. 1220/84 od 30. travnja 1984. o razvrstavanju robe u tarifne podbrojeve 70.14 A I i 70.19 A I a)

02/Sv. 016
            
            
               HR
            
            
               Službeni list Europske unije
            
            
               6
            
         31984R1220
   
               L 117/20
            
            
               SLUŽBENI LIST EUROPSKE UNIJE
            
            
               30.04.1984.
            
         
      UREDBA KOMISIJE (EEZ) br. 1220/84
   od 30. travnja 1984.
   o razvrstavanju robe u tarifne podbrojeve 70.14 A I i 70.19 A I a)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 97/69 od 16. siječnja 1969. o mjerama koje treba poduzeti radi jedinstvene primjene nomenklature Zajedničke carinske tarife (1) kako je zadnje izmijenjena Aktom o pristupanju Grčke, a posebno njezin članak 3.,
   budući da je zbog osiguranja jedinstvene primjene nomenklature Zajedničke carinske tarife potrebno utvrditi odredbe o razvrstavanju u tarife sljedeće robe:
   
               1.
            
            
               bezbojne staklene rozete (strass), osmerokutne (promjera oko 14 mm), strojno rezane i polirane, s nekoliko brušenih ploha na obje strane, simetrično probušene na dvama mjestima u blizini ruba; obično se montiraju na opremu električne rasvjete;
            
         
               2.
            
            
               bezbojni stakleni privjesci (strass), ovalni (npr. oko 50 × 29 mm), strojno rezani i polirani, s mnogo brušenih ploha na obje strane, probušeni u blizini vrha; obično se montiraju na opremu električne rasvjete;
            
         
               3.
            
            
               bezbojne staklene kuglice (strass) (promjera oko 30 mm), strojno rezane i polirane, s mnogo brušenih površina s malenim metalnim kukama za pričvršćivanje; obično se montiraju na opremu električne rasvjete;
            
         
               4.
            
            
               bezbojne staklene biserke (perle, strass) (promjera oko 10 mm), strojno rezane i polirane, s nekoliko brušenih površina, probušene kroz središnju os; obično se koriste u izradi imitacija draguljarskih predmeta;
            
         budući da se Zajednička carinska tarifa priložena Uredbi Vijeća (EEZ) br. 950/68 (2) kako je zadnje izmijenjena Uredbom (EEZ) br. 1018/84 (3) odnosi na „staklene proizvode za rasvjetu, staklene proizvode za signalizaciju i optičke dijelove od stakla koji su optički neobrađeni ili nisu izrađeni od optičkog stakla”, pod tarifnim brojem 70.14 te, među ostalim, na „staklene biserke (perle)” i „slične pomodne ili ukrasne sitne staklene proizvode te staklene proizvode izrađene od njih” pod tarifnim brojem 70.19; budući da oba gore navedena tarifna broja dolaze u obzir za razvrstavanje predmetne robe;
   budući da priroda (bezbojno staklo) robe određene u točkama 1., 2. i 3., te njihov izgled (poseban oblik, probušene rupe kako bi se pričvrstile kuke) ukazuju da se uglavnom koriste u izradi opreme za električnu rasvjetu, dok je njihovo korištenje u izradi imitacije draguljarskih proizvoda od sporedne važnosti; budući da je roba određena u točki 4. vrste koja je opisana u Napomeni s objašnjenjem 70.19 nomenklature Zajedničke carinske tarife;
   budući da se, slijedom toga, roba navedena u točkama 1., 2. i 3. ne može razvrstati pod tarifni broj 70.19, ali se mora razvrstati pod tarifni broj 70.14 (tarifni podbroj 70.14 A I Zajedničke carinske tarife) i obrnuto, da se roba navedena u točki 4. ne može uključiti u tarifni broj 70.14, ali ju se mora uključiti u tarifni broj 70.19 (tarifni podbroj 70.19 A I a)) Zajedničke carinske tarife);
   budući da su mjere predviđene u ovoj Uredbi u skladu s mišljenjem Odbora za nomenklaturu Zajedničke carinske tarife,
   DONIJELA JE OVU UREDBU:
   Članak 1.
   Dolje navedena roba razvrstava se pod odgovarajuće tarifne podbrojeve Zajedničke carinske tarife kako je navedeno u nastavku:
   
               1.   Bezbojne staklene rozete (strass), osmerokutne (promjera oko 14 mm), strojno rezane i polirane, s nekoliko brušenih ploha na obje strane, simetrično probušene na dvama mjestima u blizini ruba; obično se montiraju na opremu električne rasvjete.
            
            
               70.14   Stakleni proizvodi za rasvjetu, stakleni proizvodi za signalizaciju i optički dijelovi od stakla koji su optički neobrađeni ili nisu izrađeni od optičkog stakla:
               
                           A.
                        
                        
                           Proizvodi za opremu električne rasvjete:
                           
                                       I.
                                    
                                    
                                       Staklo brušenih površina, ploče, kuglice, kruškolike kapljice, komadi u obliku cvijeta, privjesci i slični proizvodi za ukrašavanje lustera.
                                    
                                 
                     
         
               2.   Bezbojni stakleni privjesci (strass), ovalni (npr. oko 50 × 29 mm), strojno rezani i polirani, s mnogo brušenih ploha na obje strane, probušeni u blizini vrha; obično se montiraju na opremu električne rasvjete.
            
            
               70.14   Stakleni proizvodi za rasvjetu, stakleni proizvodi za signalizaciju i optički dijelovi od stakla koji su optički neobrađeni ili nisu izrađeni od optičkog stakla:
               
                           A.
                        
                        
                           Proizvodi za opremu električne rasvjete:
                           
                                       I.
                                    
                                    
                                       Staklo brušenih površina, ploče, kuglice, kruškolike kapljice, komadi u obliku cvijeta, privjesci i slični proizvodi za ukrašavanje lustera.
                                    
                                 
                     
         
               3.   Bezbojne staklene kuglice (strass) (promjera oko 30 mm), strojno rezane i polirane, s mnogo brušenih površina s malenim metalnim kukama za pričvršćivanje; obično se montiraju na opremu električne rasvjete.
            
            
               70.14   Stakleni proizvodi za rasvjetu, stakleni proizvodi za signalizaciju i optički dijelovi od stakla koji su optički neobrađeni ili nisu izrađeni od optičkog stakla:
               
                           A.
                        
                        
                           Proizvodi za opremu električne rasvjete:
                           
                                       I.
                                    
                                    
                                       Staklo brušenih površina, ploče, kuglice, kruškolike kapljice, komadi u obliku cvijeta, privjesci i slični proizvodi za ukrašavanje lustera.
                                    
                                 
                     
         
               4.   Bezbojne staklene biserke (perle) (strass) (promjera oko 10 mm), strojno rezane i polirane, s nekoliko brušenih površina, probušene kroz središnju os; obično se koriste u izradi imitacija draguljarskih predmeta.
            
            
               70.19   Staklene biserke (perle), imitacije bisera, imitacije dragulja i poludragulja, dijelovi i odlomci i slični pomodni ili ukrasni sitni stakleni proizvodi te stakleni proizvodi izrađeni od njih; kockice od stakla i staklene pločice, neovisno jesu li na podlozi ili ne, za mozaik ili slične ukrasne namjene; umjetne staklene oči, uključujući one za igračke, ali ne i one koje nose ljudi; ukrasi i ostali pomodni predmeti od stakla izrađeni plinom; staklena zrna:
               
                           A.
                        
                        
                           Staklene biserke (perle), imitacije bisera, imitacije dragulja i poludragulja i slični pomodni ili ukrasni sitni stakleni proizvodi te stakleni proizvodi izrađeni od njih; nemontirani, neumetnuti i nenanizani, ali uključivo s nerazvrstanom robom, privremeno nanizani radi lakšeg prijevoza; staklena zrna:
                           
                                       I.
                                    
                                    
                                       Staklene biserke (perle):
                                       
                                                   a)
                                                
                                                
                                                   rezane i strojno polirane
                                                
                                             
                                 
                     
         Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. travnja 1984.
      
         
            Za Komisiju
         
         Karl-Heinz NARJES
         
         
            Član Komisije
         
      
   
   
      (1)  SL L 14, 21.1.1969., str. 1.
   
      (2)  SL L 172, 22.7.1968., str. 1.
   
      (3)  SL L 107, 19.4.1984., str. 1.